Vespobuteoj

Pernis estas genro de birdoj de rabobirdoj de la subfamilio Perninae aŭ Pernenoj aŭ Pernisenoj en Esperanto. En PIV aperas la vorto Perniso kiel sinonimo de Vespobuteo. La genro konsistas el tri mezgrandaj larĝaflugilaj specioj.

 Eŭropa vespobuteo, Pernis apivorus
 Orienta vespobuteo, Pernis ptilorhynchus
 Stria vespobuteo, Pernis celebensis

Ili reproduktiĝas en moderklimataj kaj pli varmaj klimatoj de la Malnova Mondo, kaj estas specialistaj manĝantoj de larvoj de vespoj. La du moderklimataj specioj, nome la Eŭropa kaj la Orienta vespobuteoj, estas migrantaj.

Ili reproduktiĝas en arbaroj, kaj estas ofte malfacile videblaj escepte dum ceremoniaj memmontradoj.

La membroj de tiu genro havas plumaron kiu kamuflimitas tiun de junulo de Komuna buteo aŭ de membro de la genro Spizaetus. Oni sugestis, ke tiu simileco estas parta protekto kontraŭ predado fare de pli grandaj rabobirdoj kiaj la akcipitroj, kiuj povas dubi ĉu ataki kio ŝajnas pli bone protektata specio kun pli fortaj beko kaj kalkanumoj ol tiuj kiujn la Vespobuteo fakte posedas.

 Taksonomio 
La genro Pernis estas praa akcipitredo sen proksimaj rilatoj al genro Buteo (Seibold kaj Helbig 1995). Wink (1995) trovis, ke ĝi kuniĝas al klado de malnovmondaj vulturoj Neophron/Gypaetus. Baze sur molekulaj sekvencoj de la citokromo b, Gamauf kaj Haring (2004) trovis, ke la kukolagloj de la genro Aviceda formas fratan grupon de Pernis, sed tiu analizo indikis, ke Henicopernis kaj la malnovmondaj vulturoj, Gypaetus kaj Neophron ŝajnas nur malproksime rilataj al Pernis.

 Referencoj 
 British Birds, vol 99, Marto 2006
 Ferguson-Lees, Christie, Franklin, Mead kaj Burton, Raptors of the World ISBN 0713680261
 Gensbøl, Benny (1989). Collins guide to the Birds of Prey of Britain and Europe North Africa and the Middle East, William Collins Sons and Co Ltd. ISBN 0-00-219176-8

Kategorio:Pernenoj
Kategorio:Akcipitredoj
Kategorio:Akcipitroformaj
Kategorio:Birdoj de Azio
Kategorio:Birdoj de Afriko
Kategorio:Birdoj de Eŭropo